এ সপ্তার হ্যালো ওয়াশিংটন : সংবাদমাধ্যম ও সাংবাদিকদের পেশাগত ঝুকিঁ
মানবাধিকার রক্ষার ব্যাপরে আইনই সাংবাদিকদের রক্ষা করার জন্যে যথেষ্ট কিন্তু সমস্যাটি হচ্ছে আইন নয় , সমস্যা হচ্ছে প্রয়োগে ।
এই পেশাগত ঝুকি বলতে আমরা সাধারণ কোন ঝুকির কথা বলছি না , যেমনটি ধরুন খনি শ্রমিকরা ঝুকির সম্মুখীন হতে পারেন । সাংবাদিকদের ঝুকি মানুষের তৈরি , এই ঝুকি আসতে পারে সরকারের পক্ষ থেকে , আসতে পারে রাজনৈতিক দলগুলোর তরফ থেকে , আসতে পারে মাদক চোরাচালানকারী এবং অন্যান্য অপরাধী চক্রের কাছ থেকে । বলা যায় স্বার্থন্বেষি যে কোন মহলের কাছ থেকে । আর এই সংবাদমাধ্যম বলতে আমরা যেমন সনাতন সংবাদ মাধ্যমের কথা বলছি , তেমনি নতুন মাধ্যমের ও কথা বলছি , ব্লগ বা গুগল , আসছে সোস্যাল মিডিয়ার প্রসঙ্গটিও । আমরা সম্প্রতি দেখেছি মিশরের আন্দোলনে , ফেইসবুক টুইটারের ব্যাপক ব্যবহার । এখন ভাবতে অবাক লাগে যে ১৯৭১ সালের বাংলাদেশের মুক্তি যুদ্ধের সময়ে এই সামাজিক মাধ্যম সক্রিয় থাকলে , হয়ত যুদ্ধের মেয়াদ আরও কমে আসতে পারতো আজ সরাসরি টেলি সম্মিলনি লাইনে আমাদের সঙ্গে যোগ দিয়েছেন , সুইডেন থেকে তাসনিম খলিল। তাসনিম খলিল Independent World Report এর সম্পাদক ও প্রকাশক । বাংলাদেশে তিনি ডেইলি স্টার পত্রিকার অন্যতম সম্পাদক ছিলেন , ছিলেন সি এন এন এর প্রতিনিধি বাংলাদেশে । বিগত তত্বাবধায়ক সরকারের আমলে তিনি নির্যাতিত হয়েছিলেন বলে তাঁর অভিযোগ। যোগ দিয়েছেন , কোলকাতা থেকে বাংলা স্টেটসম্যান পত্রিকার সম্পাদক মানস ঘোষ । আর এখানে এই ওয়াশিংটনের অদূরে ভার্জিনিয়া থেকে যোগ দিয়েছেন bdnews.24 এর অন্যতম সম্পাদক ও প্রতিনিধি আরশাদ মাহমুদ । আরশাদ মাহমুদ ,দ্য ওয়াশিংটন পোস্ট , দ্য নিউ ইয়র্ক টাইমস এবং লন্ডনের গার্ডিয়ান পত্রিকার জন্যে লিখেছেন। । আরশাদ মাহমুদ , আপনাকে স্বাগতম। আমাদের এই তিনজন অতিথী ছাড়া ও আরো একজন অতিথি তাঁর মন্তব্য দিয়েছেন। তিনি হচ্ছেন পুলিৎজার পুরস্কার প্রাপ্ত সাংবাদিক কেনেথ কুপার । তিনি দ্য ওয়াশিংটন পোস্ট পত্রিকার দক্ষিণ এশিয়া বিউরোর সাবেক চিফ এবং দ্য বোস্টন গ্লোব পত্রিকার প্রাক্তন সম্পাদক । আমাদের সব অতিথিই সাংবাদিকদের ওপর নির্যাতনের বিষয়টি উল্লেখ করেন এবং বলেন যে মানবাধিকার রক্ষার ব্যাপরে আইনই সাংবাদিকদের রক্ষা করার জন্যে যথেষ্ট কিন্তু সমস্যাটি হচ্ছে আইন নয় , সমস্যা হচ্ছে প্রয়োগে । শুনুন এই কল ইন শোর এই সঙ্কলন ।